อาทิตย์ ส่งทนายเลื่อนรับทราบข้อหา พรากผู้เยาว์ ตร.นัดใหม่ 26 เม.ย.
อาทิตย์ ดาวสว่าง ดาวเตะสโมสรเมืองทองฯ ยูไนเต็ด ส่ง ทนายยอดชาย ยื่นจดหมายเลื่อนนัด ตร.สภ.คลองข่อย จ.นนทบุรี หลังตกเป็นข่าวถูกแจ้งความดำเนินคดีในข้อกล่าวหา พรากผู้เยาว์ หญิงสาว อายุ 17 ปี อ้างติดภารกิจสำคัญที่ต่างจังหวัด ขณะเจ้าหน้าที่นัดสอบใหม่ 26 เม.ย.นี้ ถ้าไม่มาจะขออนุมัติออกหมายจับทันที,จากกรณีที่ ส.ต.ต.อาทิตย์ ดาวสว่าง อายุ 23 ปี นักฟุตบอลสังกัดสโมสร เอสซีจี เมืองทอง ยูไนเต็ด ถูกแจ้งความดำเนินคดี ในข้อหาพรากผู้เยาว์เพื่อการอนาจาร หลังจากสาววัย 17 ปี เข้าแจ้งความที่ สภ.คลองข่อย อ.ปากเกร็ด จ.นนทบุรี เมื่อวันที่ 10 เม.ย. ที่ผ่านมา ตามที่ข่าวเสนอไปแล้วนั้น,ความคืบหน้าล่าสุดเมื่อเวลา 13.00 น. วันที่ 19 เม.ย.59 นายยอดชาย ศีลนำสุข อายุ 33 ปี ทนายความ ในฐานะตัวแทน ส.ต.ต.อาทิตย์ และทางสโมสร เอสซีจี เมืองทอง ยูไนเต็ด เดินทางมาที่ สภ.คลองข่อย เพื่อเข้ายื่นหนังสือเพื่อขอเลื่อนนัดตามหมายเรียกที่ต้องมารับทราบข้อกล่าวหาในวันที่ 19 เม.ย.นี้ โดยมี พ.ต.อ.โชติวัฒน์ เหลืองวิลัย ผกก.สภ.คลองข่อย พ.ต.ท.ทรงพล สุขกลึงมี รอง ผกก.(สอบสวน) และ ร.ตอ.สุนทร หงษ์โยธี รอง สว.(สอบสวน) เจ้าของคดี รอพบ ส.ต.ต.อาทิตย์ ที่จะต้องมาตามหมายเรียก ซึ่งนายยอดชายได้ยื่นหนังสือ 2 ฉบับ โดยฉบับแรกเป็นหนังสือจาก ส.ต.ต.อาทิตย์ ชี้แจงว่าไม่สามารถมาพบพนักงานสอบสวนตามหมายเรียกในวันเวลาดังกล่าวได้ เนื่องจากติดภารกิจที่ต่างจังหวัด จึงขอเลื่อนการเข้าพบออกไปก่อน ,ส่วนหนังสือฉบับที่ 2 เป็นหนังสือของนายเพียรศักดิ์ อ่อนสำอางค์ ผู้จัดการสโมสร เอสซีจี เมืองทอง ยูไนเต็ด ต้นสังกัด ซึ่งในหนังสือแจ้งว่า ส.ต.ต.อาทิตย์ ติดภารกิจสำคัญล่วงหน้าที่ จ.ประจวบคีรีขันธ์ ก่อนแล้วด้วยเหตุผลและความจำเป็นดังกล่าว จึงไม่สามารถมาพบพนักงานสอบสวนตามที่มีหมายเรียกในวันนี้ จึงขอเลื่อนการส่งตัวผู้ต้องหาออกไปก่อน ,ทางด้าน พ.ต.ท.ทรงพล จึงได้รับหนังสือชี้แจงเหตุผลเพื่อขอเลื่อนเข้าพบพนักงานสอบสวนเพื่อรับทราบข้อกล่าวหาทั้ง 2 ฉบับ โดย พ.ต.ท.ทรงพล จึงได้ยินยอมให้เลื่อนนัดออกไปอีก 7 วัน พร้อมสอบถามนายยอดชายว่า ส.ต.ต.อาทิตย์จะสะดวกมาพบพนักสอบสวนอีกเมื่อไหร่ ซึ่งนายยอดชายยืนยันว่าหลังจากวันนี้ ส.ต.ต.อาทิตย์ สามารถเดินทางมาพบพนักงานสอบสวนได้ตลอด จึงกำหนดให้ ส.ต.ต.อาทิตย์ เดินทางมาพบพนักงานสอบสวน เพื่อรับทราบข้อกล่าวหาอีกครั้งในวันที่ 26 เม.ย.นี้ เวลา 13.00 น. จากนั้นจึงได้ลงบันทึกประจำวันไว้เป็นหลักฐาน และให้นายยอดชาย ทนายความ ในฐานะตัวแทนลงรายมือชื่อรับทราบว่า ส.ต.ต.อาทิตย์ต้องมาพบพนักงานสอบสวนตามวันเวลาดังกล่าว,นอกจากนี้ พ.ต.ท.ทรงพล เผยต่ออีกว่าทางพนักงานสอบสวนยินยอมให้เลื่อนนัดได้เพียงครั้งเดียว หากครั้งต่อไปยังไม่มาพบทางพนักงานสอบสวนจะขออนุมัติออกหมายจับทันที
อาทิตย์ ดาวสว่าง ดาวเตะสโมสรเมืองทองฯ ยูไนเต็ด ส่ง ทนายยอดชาย ยื่นจดหมายเลื่อนนัด ตร.สภ.คลองข่อย จ.นนทบุรี หลังตกเป็นข่าวถูกแจ้งความดำเนินคดีในข้อกล่าวหา พรากผู้เยาว์ หญิงสาว อายุ 17 ปี อ้างติดภารกิจสำคัญที่ต่างจังหวัด 
อาทิตย์ ดาวสว่าง,แบ็ค อาทิตย์,นักฟุตบอลเมืองทอง,กระทำอนาจาร,ล่อลวง,สโมสรเอสซีจี เมืองทอง ยูไนเต็ด,แข้งเมืองทอง,นักฟุตบอลทีมชาติไทย,เสื่อมเสีย,อาทิตย์อนาจารสาว,อาทิตย์นักบอล,แข้งทีมชาติ,เหยื่อสาว,เลื่อนรับทราบข้อกล่าวหา,คดีพรากผู้เยาว์,ข่าว,ข่าวทั่วไทย,ไทยรัฐออนไลน์